María Isabel del Val

**María Isabel del Val Valdivieso** (Valladolid, 11 de januario 1948) es professora catedratic de Historia Medieval, specialisate in le seculo XV castilian, e una del fundatores del Instituto Universitari de Historia Simancas.

## Trajectoria
Licentiate in Geographia e Historia e Doctora in Historia per le Universitate de Valladolid, illa centrava su carriera in le figura de Isabella le Catholic, le historia del urbes, le relationes de poter, le aqua e le historia del feminas. Illa continuava su activitate docent e de recerca in le Universitate de Cantabria ante retornar novemente a Valladolid. In junio 2002 illa obteneva le cathedra de Historia Medieval in le Universitate de Valladolid.

In 1988 illa proponeva le creation del Instituto Universitario de Historia Simancas insimul con Teófanes Egido López, Ángel García Sanz e Luis A. Ribot García, del qual illa esseva directora inter 2008 e 2017. Es Membro Correspondente del Academia Reale de Historia de Hispania desde 2001 e del Academia Portugese de Historia desde 2005. Illa pertine a varie societates scientific, inter illos le Association Hispan de Investigation de Historia del Feminas, del qual illa esseva presidenta, le Societate Hispan de Studios Medieval, de qual illa es presidenta, e le Association de Historia Social, del qual illa es membro de su Consilio Directiv. Illa ha essite Investigator Principal in projectos re le aqua in le Medievo e es membro constitutive del gruppos de recerca «Leticia Valle» e «Aqua, Spatio e Societate in le Medievo*»*. In 2014 illa recipeva le Premio del Consilio Social del Universitate de Valladolid.

Illa esseva Decana del Facultate de Philosophia e Litteras inter 1986–1989 (le prime decana del Universitate de Valladolid) e Vice-rectrice de Studentes e Affaires Social (1998–2003) e de Organisation Academic (2003–2006).

Es Academica correspondente del Real Academia de la Historia (desde 2001) e del Academia Portugese de Historia (desde 2005).

## Residentias docent
Illa ha disveloppate su activitate docent e de recerca in le Universitate de Valladolid, ma ha etiam facite breve residentias de recerca e docencia desde 1967 usque 2017 in centros universitari de Italia, Francia e Portugal. Illa ha etiam visitate como docente o conferentiator le universitates de Osaka e Nara (Japon), UNAM (Mexico), Heidelberg (Germania), Catholic de Chile, Catholic de Peru, e le CONICET de Argentina.

## Investigatrice del societate castilian del basse medievo
Su thesis doctoral “Isabella le Catholic, princessa (1468–1474)” se centra in le figura de Isabella I de Castilia, que esseva publicate in 1974. Illa ha etiam publicate altere libros e articulos super le mentionate regina e su epoca. Su recerca se ha centrate in le relationes de poter in le societate castilian del basse medievo, a partir del analyse del societate urbane, del feminas e del rolo que illas exerceva in ille societate, del minoritates e del aqua. Super iste themas, illa ha etiam dirigite plus de vinti theses doctorales.

## Publicationes
* *Agua y poder en la Castilla Bajomedieval: el papel del agua en el ejercicio del poder consejo a finales de la Edad Media* (2003).
* *Musulmanes y cristianos frente al agua en las ciudades medievales* (2009), coordinate con Olatz Villanueva.
* *Castilla y el mundo feudal (3 tomos): homenaje al profesor Julio Valdeon* (2010), dirigite insimul con Pascual Martínez Sopena.
**El agua en el imaginario medieval: los reino ibéricos en la Baja Edad Media* (2017).
*Agua y sociedad en la Edad Media hispana (2012), coordinate con Juan Antonio Bonachía.
*Participación de las mujeres en lo político. Mediación, representación y toma de decisiones (2011), editate con Cristina Segura.
*Las huellas de Foucault en la historiografía Poderes, cuerpos y deseos (2013), editate con Henar Gallego.
*Isabel la Católica y su tiempo (2005).
*Femina, mujeres en la Historia (2015) coordinate con Cristina de la Rosa, M.ª Jesús Dueñas y Magdalena Santo Tomás.